
స్వర్ణభారతి క్రియేషన్స్ పతాకంపై సాయివెంకట్ అందిస్తున్న చిత్రం ‘పిశాచి-2’. దేవరాజ్కుమార్ దర్శకత్వంలో రూపొందిన కన్నడ చిత్రం ‘డేంజర్ జోన్’కు ఇది అనువాదం. కన్నడ సినిమా పేరునే తెలుగులో ఉప శీర్షికగా ఉపయోగిస్తున్నారు. వీడియో/ఆడియో జాకీ రూపేశ్శెట్టి, రమ్య జంటగా నటించారు. మంగళవారం సాయంత్రం ప్రసాద్ ప్రివ్యూ థియేటర్లో జరిగిన కార్యక్రమంలో ఈ సినిమా ప్రచార చిత్రాన్ని నిర్మాతలు తుమ్మలపల్లి రామసత్యనారాయణ, ప్రతాని రామకృష్ణగౌడ్, మల్కాపురం శివకుమార్ ఆవిష్కరించారు. ఈ సందర్భంగా నిర్మాత సాయివెంకట్ మాట్లాడుతూ ‘‘ఒక వాస్తవ సంఘటన ఆధారంగా ఈ చిత్రాన్ని దర్శకుడు రూపొందించారు. ఇన్వెస్టిగేషన్ నేపథ్యంలో హారర్ కథాంశంతో, ఆద్యంతం ఉత్కంఠభరితంగా సినిమా నడుస్తుంది. సతీశ్ ఆర్యన్ సమకూర్చిన నేపథ్య సంగీతం, వీనస్ మూర్తి ఛాయాగ్రహణం సినిమాకు ప్రధాన బలం. కన్నడంలో మాదిరిగానే తెలుగులోనూ ఈ సినిమా మంచి విజయం సాధిస్తుందని ఆశిస్తున్నాం’’ అని చెప్పారు. నల్లగట్ల శ్రీనివాస్రెడ్డి, తిరుక్కోవళ్లూరి మురళీకృష్ణ సంయుక్తంగా సమర్పిస్తోన్న ఈ చిత్రానికి ఎ. వేణుమాధవ్, కొలను సురేంద్రరెడ్డి, అట్లూరి రామకృష్ణ సహ నిర్మాతలు.

swarnabhaarati criations pataakampai saivenkat andistunna chitram ‘pisaachi-2’. devarajkumar darsakatvamlo roopondina kannada chitram ‘danger jon’ku idhi anuvaadam. kannada sinima perune telugulo upa sheershikagaa upayogistunnaru. veedio/audio jaakii roopessetti, ramya jantagaa natinchaaru. mangalavaaram saayantram prasad priview theaterlo jarigina kaaryakramamlo ee sinima prachaara chitraanni nirmaatalu tummalapalli ramasatyanarayana, prataani ramakrishnagoud, malkapuram sivakumar aavishkarinchaaru. ee sandarbhamgaa nirmaata saivenkat maatlaadutuu ‘‘oka vaastava sanghatana aadhaaramgaa ee chitraanni darsakudu roopondinchaaru. investigation nepathyamlo harar kathaamsamtho, aadyantam utkantabharitamgaa sinima nadustundi. sateesh aryan samakuurchina nepathya sangeetam, veenus muurti chayagrahanam sinimaaku pradhaana balam. kannadamlo maadirigaane teluguloonuu ee sinima manchi vijayam saadhistundani aasistunnam’’ ani cheppaaru. nallagatla srinivasreddy, tirukkovalluri muralikrishna samyuktamgaa samarpistonna ee chitraaniki e. venumadhav, kolanu surendrareddy, atluri ramakrishna saha nirmaatalu.